வணக்கம் நண்பர்களே! நேற்றைய முதல் நாள் இடுகையை பாராட்டியும் குறைகளை கலையச்சொல்லி ஆலோசனை வழங்கிய அனைத்து பதிவர்களுக்கும் நண்பர்களுக்கும் எனது நன்றிகள். வலையில் எழுதுவது என்பதும் ஓர் கலைதான். பத்திரிக்கைகளில் நமது படைப்புக்கள் வெளியாக வேண்டுமானால் ஆசிரியர் குழுவினர் படித்துப்பார்த்து அவர்களுக்குப் பிடித்திருந்தால் ஆசிரியர் முன் சென்று அதற்குப்பின் வெளியாகும். இதற்கு சில மாதங்கள் நாம் காத்திருக்க வேண்டும். அப்படி காத்திருந்த பின் நமது படைப்பு வெளியிட்ட அந்த இதழ் ஓர் தகவல் தெரிவித்தால் பராவாயில்லை! அதைக்கூட பல இதழ்கள் செய்வது இல்லை. இதனால் சுறுசுறுப்பாக எழுதத் துவங்கும் எழுத்தாளர்கள் அப்படியே துவண்டு போய்விடுவார்கள்.